Diari Oficial de la Generalitat Valenciana


Sumari del DOGV 4987, del 18-04-2005 (2005/3980)

ORDRE de 15 d'abril de 2005, de la Conselleria d'Agricultura, Pesca i Alimentació, per la qual es modifica l'Ordre de 14 de març de 2005, de la Conselleria d'Agricultura, Pesca i Alimentació, de desenvolupament del Decret 22/2005 de 4 de febrer, del Consell de la Generalitat, pel qual s'estableixen ajudes per a pal·liar els danys produïts per les gelades i la pedra entre els mesos de gener i de febrer de 2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4987

Data del DOGV
:   18-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3980


Data del document
:   15-04-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * catàstrofe agrícola
    * agricultor
    * ajuda a l'agricultura
    * desastre natural
    * inclemència atmosfèrica
    * suport econòmic
    * ajuda pública

ORDRE de 15 d'abril de 2005, de la Conselleria d'Agricultura, Pesca i Alimentació, per la qual es modifica l'Ordre de 14 de març de 2005, de la Conselleria d'Agricultura, Pesca i Alimentació, de desenvolupament del Decret 22/2005 de 4 de febrer, del Consell de la Generalitat, pel qual s'estableixen ajudes per a pal·liar els danys produïts per les gelades i la pedra entre els mesos de gener i de febrer de 2005. [2005/X3980]
  
Mitjançant l'Ordre de 14 de març de 2005, de la Conselleria d'Agricultura, Pesca i Alimentació, de desenvolupament del Decret 22/2005 de 4 de febrer, del Consell de la Generalitat, es van establir ajudes per a pal·liar els danys produïts per les gelades i la pedra entre els mesos de gener i de febrer de 2005.
  
L'evolució dels cultius, el manteniment de les condicions climatològiques adverses i la constatació de l'existència de determinats danys que no havien sigut considerats en l'anterior normativa recomana la modificació de l'esmentada ordre.
  
Per això, a proposta de la Direcció General de Producció i Comercialització Agrària i, fent ús de les atribucions conferides per l'article 35 de la Llei de Govern Valencià,
  
ORDENE
  
Article únic
  
Es modifica l'Ordre de 14 de març de 2005, de la Conselleria d'Agricultura, Pesca i Alimentació, de desenvolupament del Decret 22/2005 de 4 de febrer, del Consell de la Generalitat, per la qual s'estableixen ajudes per a pal·liar els danys produïts per les gelades i la pedra entre els mesos de gener i de febrer de 2005, i es dóna una nova redacció als articles i apartats que s'assenyalen:
  
1. L'article 1 se substituïx pel text següent:
  
?1. La Conselleria d'Agricultura, Pesca i Alimentació concedirà ajudes directes a aquelles explotacions amb danys no assegurables o que tenint subscrita pòlissa d'assegurances agràries, hagen patit en les seues produccions pèrdues com a conseqüència de les gelades dels mesos de gener, febrer i març de 2005 i que en el moment de produir-se no tenien cobertura en el Pla d'Assegurances Agràries. En particular, es concediran ajudes directes a:
  
a) Aquelles explotacions que en la data de les gelades, tenien subscrita pòlissa d'assegurança agrària davant de gelades, no estigueren dins del període de garantia previst en el Pla d'Assegurances Agràries.
  
b) Aquelles explotacions danyades assegurables davant de gelades el període de garantia de les quals no haguera començat en el moment de produir-se estes, sempre que el seu titular acredite haver subscrit pòlissa d'assegurança de gelada durant este exercici o el precedent.
  
c) Aquelles explotacions danyades i no assegurables davant de gelades sempre que el seu titular haja contractat una pòlissa d'assegurança per a qualsevol altre risc durant el present exercici o el precedent.
  
d) La reposició pel mateix cultiu o un altre diferent de plançons i arbres de cítrics i llenyosos morta la part varietal per efecte de la gelada.
  
e) La reposició de plantes d'hortalisses en aquelles plantacions greument afectades que subscrigueren per a les plantes reposades assegurança per a gelades o, qualsevol altre, cas de no estar este en vigor.
  
f) La reposició de plantes ornamentals en aquelles plantacions greument afectades que subscrigueren qualssevol tipus d'assegurança per a les plantes reposades.
  
2. La Conselleria d'Agricultura, Pesca i Alimentació concedirà, amb caràcter extraordinari i en el marc del que disposa l'article 2.bis i la disposició addicional primera del Decret 22/2005, ajudes consistents en la bonificació d'interessos per préstecs que se subscriguen en aquelles explotacions afectades per les gelades i/o la pedra que hagen patit danys en l'estructura de la planta no coberts per l'assegurança agrària davant de gelades i/o pedra, a fi de garantir la renda i la continuïtat de les explotacions.
  
Els sol·licitants de préstecs han de subscriure, amb antelació a la data de la concessió del préstec, les pòlisses d'assegurança corresponents als cultius finançats o, si és el cas, adquirir el compromís de subscriure-les, en el Pla d'Assegurances Agràries Combinades, sempre que este pla contemple eixa contingència de risc?.
  
2. L'article 2 se substituïx pel text següent:
  
?Seran beneficiaris els titulars d'explotacions, a la Comunitat Valenciana, ubicades en les zones afectades, segons Ordre ???., que complisquen les condicions i requisits establits en la present ordre.-.
  
1.3. L'últim paràgraf del punt 1, de l'article 3, se substituïx pel text següent:
  
?- Per a les ajudes previstes en els apartats d), de l'article 1, factura proforma del material a adquirir per a la reposició i en els supòsits de l'apartat e) i f) factura proforma del material a adquirir per a la reposició i còpia de la pòlissa d'assegurança contractada del cultiu afectat o del substitutiu que haurà de ser presentada abans del dia 30 de juny de 2005.
  
La presentació de la sol·licitud autoritzarà a l'administració per a demanar els certificats a emetre per l'Agència Estatal i/o Autonòmica d'Administració Tributària i per la Tresoreria de la Seguretat Social?.
  
1.4. El punt 3 de l'article 3, se substituïx pel text següent:
  
?3. El termini per a la presentació de les sol·licituds finalitzarà 20 dies després de la publicació de l'Ordre del Ministeri d'Agricultura, Pesca i Alimentació on es delimiten els àmbits territorials afectats.-
  
1.5. El punt 1 i 4 de l'article 4, se substituïx pel text següent:
  
?1. Rebudes les sol·licituds, es comprovarà la seua adequació al que disposa l'article 3.1 d'esta ordre, remetent-se, si es tracta d'ajudes cofinançades, a Enesa per a la seua gestió i control.
  
4. En el supòsit de les ajudes previstes en els apartats d), e) i f) de l'article 1 s'haurà d'acreditar l'adquisició efectiva dels plançons a substituir o a reposar per mitjà de la presentació de la factura de compra abans del dia 31 de desembre de 2006.-.
  
1.6. S'introduïx una nova lletra d), al punt 2, de l'article 5, amb la redacció següent:
  
?d) Per a la poda de regeneració en arbres de cítrics en producció de més de cinc anys i amb danys en fusta superior al 50%: 1000 euros/hectàrea amb un màxim de 3 hectàrees.-.
  
En els suposats b) i d) del present article i als efectes del seu control, si s'haguera de procedir a la poda no havent-se realitzat la valoració dels danys, s'haurà de deixar mostres testimonis de la/s parcel·la/s afectades. Esta mostra testimoni serà almenys del 5% dels arbres, sense podar, distribuïts uniformement i representatius de l'estat de l'arbratge.
  
1.7. Es modifica la disposició addicional segona amb la redacció següent:
  
El finançament de les ajudes directes establides en els apartats a), b) i c) de l'article 1r de la present ordre s'efectuarà en un 50 per cent per la Conselleria d'Agricultura, Pesca i Alimentació i en un 50 per cent pel Ministeri d'Agricultura, Pesca i Alimentació en els termes a establir en la seua normativa de desenvolupament.
  
El finançament de les ajudes directes establides en els apartats d), e) i f) de l'article 1r de la present ordre serà finançat íntegrament per la Conselleria d'Agricultura, Pesca i Alimentació.
  
El finançament de la bonificació dels tipus d'interés corresponent als fons de la línia de l'ICO serà assumida per la Generalitat Valenciana fins a deixar este tipus en el zero. Quan el préstec sol·licitat continga un segon tram on no resulten aplicables els fons de la línia de l'ICO, la Generalitat Valenciana subvencionarà el tipus d'interés restant, reduint-lo en 200 punts bàsics.
  
La bonificació dels interessos dels préstecs que se subscriguen en aquelles explotacions afectades per la pedra serà efectuada íntegrament per la Conselleria d'Agricultura, Pesca i Alimentació?.
  
DISPOSICIÓ FINAL
  
La present ordre entrarà en vigor l'endemà a la publicació en el Diari Oficial de la Generalitat Valenciana.
  
València, 15 d'abril de 2005
  
El conseller d'Agricultura, Pesca i Alimentació,